OpenLLM-France/wikimedia huggingface dataset:
# María Paz Jiménez Escudero

María Paz Jiménez Escudero (Valladolid, Espainia, 1906 - Donostia, Gipuzkoa, 1975) abangoardiari lotutako margolaria izan zen, hasieran estilo surrealistan, harik eta, 60ko hamarkadan espazioaren abstrakzio hutsean amaitu zuen arte.
Bere figura eta lana erreferente garrantzitsutzat har daitezke Euskal Herriko arte garaikidearen protagonista gehienentzat.
XX. mendeko euskal artearen panoraman lehen emakumea izan zen.

## Biografia eta ibilbide profesionala

Valladoliden jaio zen 1906an eta 1912an familiak Donostiara emigratu zuen eta han hasi zen modu autodidaktan margotzen.
1933an Madrilera joan zen, eta 36ko Espainiako gerra hasi zenean Argentinara erbesteratu zen. Han egin zuen lehen erakusketa, 1942an.
1945ean Donostiara itzuli zen, hiriko bizitza artistikoan parte hartuz eta margolari lana areagotuz.
Parisera egindako etengabeko bidaiek korronte berritzaileetara hurbiltzeko aukera eman zioten eta bere hasierako estilo surrealista eta fantastikotik, kubismo-kutsuko espresionismora eboluzionatu zuen, materia ugari eta oretsuko formatu zabaletan islatu zuena.
Ondorengo etapetan, harea eta pintura plastikoak erabili zituen joera informalistaren barruan, eta 60ko hamarkadan, espazioaren abstrakzio hutsera iritsi zen.
60ko hamarkadan Gaur taldearekin harremana izan zuen eta Parisko Arte Modernoko Museoan, Madrilgo Arte Garaikideko Museoan, Bilboko Arte Ederren Museoan eta Donostiako San Telmo Museoan erakutsi zituen lanak.
2025ean Donostiako San Telmo museoko eta Gordailuko obrak oinarri hartuta, euskal arteak azken mendean izan duen garapenaren sintesi bat eskaini zuen Peio Agirre komisarioak Donostiako museoan, bertan Maria Paz Jiménezen 1943ko. Damak lana jarri zuten ikusgai.

## Sariak eta aintzatespenak

Hainbat sari jaso zituen bizitzan zehar:
* Buenos Airesko Udalaren Bigarren Saria (1942);
* Gipuzkoako Ateneoaren Saria (1954);
* Donostiako Gabonetako Lehiaketan Ohorezko Saria (1955);
* Marrazketa Saria Espainiak La Pazen (Argentinako Errepublika) duen enbaxadan,
* Donostiako Gabonetako Lehiaketan bigarren saria (1960).

## Erreferentziak

* 1 2 Arozamena Ayala, Ainhoa. «Jimenez Escudero, María Paz» Enciclopedia Auñamendi.
* ↑ «María Paz Jiménez Escudero» Tal día como hoy.
* 1 2 «Biografía y obras de María Paz Jiménez» Ekain.
* ↑ «El regreso de María Paz Jimenez» Diario Vasco.
* ↑ «María Paz Jiménez: Exposición» Museo de San Telmo de San Sebastián.
* ↑ «Berria» Berria 2025-01-12 (Noiz kontsultatua: 2025-01-12).

## Kanpo estekak

* Datuak: Q121639212
# Huntley (Gloucestershire)

Huntley, Ingalaterrako mendebaldean dagoen herri bat da, Gloucestershire konderrian.
2011n 1.102 biztanle zituen.
# Hucclecote

Hucclecote, Ingalaterrako mendebaldean dagoen udalerri bat da, Gloucestershire konderrian. Gloucester hiriaren ekialdean dago.
2011n 8.826 biztanle zituen.
* Datuak: Q9294659
* Multimedia: Hucclecote / Q9294659
# Harald Frey

Harald Eika Frey (Oslo, 1997ko maiatzaren 27a -) norvegiar saskibaloi jokalaria da. Antolatzaile dabil ACB Ligako Bilbao Basket taldean.

## Biografia

Frey bere herrialdeko Baerum Basket taldean hezitako joko-antolatzailea da, 2012-2013 denboraldian 16 urte besterik ez zituela debutatu zuen eta 2013-14 eta 2014-15 denboraldietan jokatu zuen. 2015-16 denboraldian Centrum Tigers Oslo taldean jokatu zuen, eta talde horrekin 16,91 puntu, 4,7 errebote, 4,57 asistentzia eta 2,57 lapurreta lortu zituen partidako.
2016an, joko-antolatzailea Estatu Batuetara joan zen Montana State Bobcatsen sartzeko, eta lau denboraldiz jokatu zuen harekin. Bere azken denboraldian, Bobcatsekin, Freyk 16,6 puntu lortu zituen partidako batez beste, 4,3 errebote, 4,6 asistentzia eta 1,5 lapurreta bataz beste.
2020ko abuztuaren 9an, Espainiara iritsiko da, LEB Oroko Oviedo Club Baloncesto taldean denboraldi batez jokatzeko.
2022ko urtarrilaren 25ean, Basketball Bundesligako BG 74 Göttingenek jokalariaren klausula ordaindu zuen eta joko-antolatzaile norvegiarrak denboraldi eta erdirako sinatu zuen talde germaniarrarekin.
2023ko uztailaren 3an, Basketball Bundesligako Telekom Baskets Bonn taldeak sinatu zuen.
2024ko ekainaren 4an, Endesa Ligako Bilbao Basket taldeak sinatu zuen.

## Ibilbidea

* Baerum Basket (2012-2015)
* Centrum Tigers Oslo (2015-2016)
* Oviedo Club Baloncesto (2020-2022)
* BG 74 Göttingen (2022-2023)
* Telekom Baskets Bonn (2023-2024)
* Bilbao Basket (2024-egun)

## Erreferentziak

* ↑ (Gaztelaniaz) «Duro golpe al Unicaja Banco Oviedo Baloncesto: Harald Frey se va a la primera alemana» lne.es 2022/01/25.
* ↑ (Gaztelaniaz) «El base noruego Frey y el 'cuatro' polaco Gielo, los primeros fichajes del Surne» El Correo 2024-06-04.

## Kanpo estekak

* Datuak: Q98208963
* Multimedia: Harald Frey / Q98208963
# Highnam

Highnam, Ingalaterrako mendebaldean dagoen udalerri bat da, Gloucestershire konderrian.
2021ean 2.141 biztanle zituen.
* Datuak: Q2499899
* Multimedia: Highnam / Q2499899
# Uley

Uley, Ingalaterrako mendebaldean dagoen udalerri bat da, Gloucestershire konderrian.
2011n 1.151 biztanle zituen.
# Valencia de Jesús

Kolonbiako Valledupar udalerriko 26 korregimenduetako bat da Valencia de Jesús. Udalerriaren hego-mendebaldean dago, Santa Marta mendilerroko mendien eta Cesar ibaiaren artean, Cesar departamenduan.
Valentzia de Jesusek espainiar eliza kolonial historikoa du, Kolonbiako monumentu nazionala, eta Aste Santuko ospakizun erlijiosoengatik ere ezaguna da.

## Geografia

Iparralderantz, Azúcar Buena korregimenduarekin egiten du muga; mendebalderantz, Valledupar hiriko landa-eremuarekin. Hegoaldean San Diego udalerriarekin egiten du muga eta mendebaldean Aguas Blancas korregimenduarekin.
Korrejimenduak Cesar ibaiaren arroaren zati bat egiten du, ibai horrekin egiten baitu muga hegoaldean.

## Erreferentziak

* ↑ Contraloría de Valledupar: Río Gautapurí. .

## Kanpo estekak

* Datuak: Q7910675
# Tomasz Gielo

Tomasz Gielo (Szczecin, 1993ko urtarrilaren 4a -) poloniar saskibaloi jokalaria da. Hegal-pibot dabil ACB Ligako Bilbao Basket taldean.

## Biografia

Institutu-garaian, SMS Cetniewo Sports Academyn trebatu zen, bere jaioterriko herrialdean. Azken urtean, bere belaunaldiko 25 europar onenen artean sartu zuten, eta AEBra egin zuen salto unibertsitateko lehen urtean, Libertyko Unibertsitatearekin Virginian jokatzeko. Bertan lau denboraldi eman zituen eta Enpresen Administrazioan lizentziatu zen. Laugarren urtean estresak eragindako haustura batek denboraldiko lehen 6 neurketak bakarrik utzi zizkion jokatzen, eta NCAAk bosgarren urtea utzi zion collegen. Lizentziatu zenez, Master bat egiteko aprobetxatu nahi izan zuen urte hura, eta, beraz, 2015-16 denboraldian jokatzeko beka eskaini zioten Ole Miss Institutuan, eta, aldi berean, Justizia Kriminalean master bat lortu zuen.
2016ko abuztuan, Badalonako Joventutek sinatu zuen.

## Ibilbidea

* Club Joventut de Badalona (2016-2018)
* Iberostar Tenerife (2018-2020)
* Morabanc Andorra (2020-2021)
* s.Oliver Würzburg (2021-2022)
* Peristeri BC (2022)
* Merkezefendi Belediyesi Denizli (2022-2023)
* Casademont Zaragoza (2023-2024)
* Stal Ostrów Wielkopolski (2024)
* Bilbao Basket (2024-)

## Erreferentziak

* ↑ (Gaztelaniaz) ACB. Tomasz Gielo, polivalencia para el Divina Seguros. .
# Udaletxeko zubia (Bilbo)

Udaletxeko zubia edo Begoñako zubia, Bilboko itsasadarreko zubi altxagarria da, eskuinaldetik Begoñaibarra- Castaños eta ezkerraldetik Abando lotzen dituena.

## Historia

1920ko hamarkadaren bukaeran, Bilbo hedatu zen itsasadarretik eta erdigunea Udaletxearekin eta berriki anexionatutako Begoñako elizatearekin lotzeko Begoñako zubia eraiki zuten, egun Udaletxeko zubia dena.
Orduko Bilboko portua uretan gora zegoenez zubia altxagarria eraikitzea erabaki zuten itsasontziak ere pasa ahal zitezen. Horrexegatik Bilboko alkatea zen Federico Moyúak udal-arkitektoa zen Ricardo Bastida (1879-1953) Chicagora bidali zuen 1926an bertako zubi altxagarriak ezagutzeko. Cantilever motako zubiak modan zeuden, beso baskulagarriak dituztenak. Bastidak Michigan etorbidean zegoen zubia, 1920an Bennett, Pihlfeldt eta Young ingeniariek eraikia, ikusi eta hori aukeratu zuen. Bastidak 1929an Ignacio Rotaetxe eta José Ortiz de Artiñano ingeniariei eskatu zien zubia diseinatu eta eraikitzea.
Sendeja eta Sierra kaleak (egun Buenos Aires) lotzen zituen zubia hasieran Begoñako zubia hartu zuen izena. 1929an diseinatuta, lanak 1933ko urrian hasi eta Euskalduna eta Babcock & Wilcox lantegiek egin zituzten.
1934ko abenduaren 12an zabaldu zuten eta 1937ko ekainaren 17an Bilbo galdu zenean zubia dinamitaz leherrarazi zuten agintariek, frankistei bidea ez erraztearren. Gabarrak erabiliz behin behineko zubia eraiki behar izan zuten frankistek. Laster hasi zituzten zubia berreraikitzeko lanak, beti ere, Rotaetxeren hasierako proiektuari zehatz-mehatz jarraituz. 1941ean berriro zabaldu zuten "Mola jeneralaren zubia" izenarekin. 1983ra arte iraun zuen izen horrek.
40,6 metroko argia du, Ibaizabalek beste, eta 7 metroko galibo, 150 metroko luzera eta 20 metroko zabalera (12 metroko galtzada eta 2 metroko espaloi bi) ditu. Ezkerreko muturrean maniobrak egiteko etxea dago. Behealdetik Ibaizabal ez ezik, lehen Renfe Aldirietako trenbidea ere pasa zen.1969an ireki zen azken aldiz, eta ez da berriro ireki.

## Erreferentziak

* ↑ Bilboko Udalaren webgunea: Kaleizenak
* 1 2 3 (Gaztelaniaz) Aspuru, Jabier. (2025-01-04). [file:///home/usuario/Deskargak/04-01-25-Deia.pdf «Constructor de puentes: el gran ingeniero Ignacio de Rotaetxe»] Deia: 12-13..
* ↑ Txakur txikiaren zubia eta Quintana torrea
* ↑ (Gaztelaniaz) Aspuru, Jabier. (2025-01-04). [file:///home/usuario/Deskargak/04-01-25-Deia.pdf «Constructor de puentes: el gran ingeniero Ignacio de Rotaetxe»] Deia: 12-13..

## Ikus, gainera

* Deustuko zubia

## Kanpo estekak

* Datuak: Q3397318
* Multimedia: City Hall Bridge (Bilbao) / Q3397318
# Ignacio Rotaetxe

Ignacio Rotaetxe Belasko (1888ko urtarrilaren 2a, Gasteiz, Araba – 1951ko abuztuaren 29a, Zeanuri, Bizkaia) euskal ingeniari eta politikari abertzale eta jeltzale bat izan zen. Espainiako Gorteetan EAJ alderdiko diputatu izan zen.
Ingeniaritza lan ugari burutu zituen, denetan nabarmenenak Bilboko zubi altxagarriak izan zirelarik (Begoñako Zubia eta Deustuko Zubia) XX. mendeko hiriaren ekonomia hazkunde garaian.
* Begoñako zubiak (edo Bilboko Udaletxeko zubia) eskuinaldetik Begoñaibarra eta ezkerraldetik Abando lotzen ditu zubi altxagarri honek. Bilboko udalak 1929an egin zion zubia egiteko enkargua Rotaetxeri (Deustuko zubia egitekoa ere geroago). Obraren exekuzio-planoetan Begoñako zubia izenarekin deskribatu zen (gaztelaniaz: Puente de Begoña). 1933an eraikitzen hasi zen, 1934ko abenduaren 12an inauguratu zuten, baina 1937ko ekainean, Bilboko okupazioan, Eusko Jaurlaritzaren aginduz, zubiak dinamitatu ziren tropa frankisten aurreratzea moteltzeko. 1941ean zubia berreraiki zutenean Rotaetxeren hasierako proiektuari zehatz-mehatz jarraitu zioten.
* Deustuko zubia diseinatzeko enkargua 1930ean jaso zuen. Horretan, jarraian lotu behar izan zituen zati finko bat, portuko jarduera guztia bertatik igaro zedin, trenbidea Santurtzira igarotzea barne, eta beste zati altxagarri bat ibaiko trafikoa igarotzeko, urte hartan itsasadarreko kaiak Arriagaraino iristen baitziren.
1912tik aurrera Rotaetxe Eusko Alderdi Jeltzalean buru belarri ibili zen. 1916an Juana Chalbaud Amann-ekin ezkondu zen, Pedro Chalbaud Errazkin bizkaitar burgesiako kide nabarmen eta negozio-gizonaren alaba zena. Chalbaud, Unión Española de Explosivos enpresako nagusia izateaz gain.
Bizkaiko Batzar Nagusietan kargu garrantzitsu ugari izan zituen, azkenik Bizkaiko Aldun Nagusia bilakatu zen arte. Bizkai Buru Batzarreko lehendakaria izan zen. 1916ko EAJren zatiketan Euzko JEL-Batzan geratu zen, eta Eli Gallastegiren EAJ-Aberri alderdiari aurka egin zion. EJBko diputatu izan zen, baita 1920-1930 bitartean alderdi horretako lehendakaria ere.
Halere, EJB eta Aberriren arteko berrelkarketaren aldeko azaldu zen. 1930eko Bergarako Eusko Alderdi Jeltzalearen Berbatasunaren Biltzarreko buruetako bat izan zen. Espainiako Gerra Zibilan Bilbo frankisten esku erortzean Donibane Lohizunera ihes egin zuen, eta ondoren Venezuelara. 1942an Euskal Herrian hainbat lagun eta adiskideek garaiko agintari frankistei bere aldeko txostena aukeztu eta Euskal Herria edota Katalunia ez zapaldu eta hautetaik 150 kilometrotara urrundurik egoteko baldintzapean Espainiara joateko baimena eman zioten.
1951an hil zen. 2001an Deustuko zubian Bilboko Udalak bere omenezko plaka bat ipini zuen.

## Erreferentziak

* 1 2 3 4 (Gaztelaniaz) Aspuru, Jabier. (2025-01-04). [file:///home/usuario/Deskargak/04-01-25-Deia.pdf «Constructor de puentes: el gran ingeniero Ignacio de Rotaetxe»] Deia: 12-13..

## Kanpo-estekak

* Ignacio Rotaeche Velasco (1888-1951) y los puentes móviles de Bilbao. Euskomedia.org (Gaztelaniaz)
* Datuak: Q1188934
# Luis Silvela Casado

Luis Silvela Casado abokatu, kazetari eta politikari espainiarra izan zen, Instrukzio Publiko eta Arte Ederretako ministroa, Agintaritza ministroa eta Itsas Armada ministroa Alfontso XIII.aren erregealdian. 1923an Marokon Espainiako goi komisario kargua ere bete zuen eta Madrilgo alkate bi aldiz.

## Biografia

1865eko ekainaren 3an Madrilen jaioa, Manuel Silvelaren semea eta Francisco Silvelaren iloba zen.
Alderdi Liberaleko kide izan zen. Bere ibilbide politikoa Gorteetan hasi zuen 1898ko hauteskundeetan, Kubako Santa Klara barrutian eserleku bat lortuz. 1901eko hauteskundeetan Granadako Alhama barrutian lortu zuen. 1905ean Verak (Almeria) aukeratu zuen, eta 1907an, 1910ean, 1914an, 1916an, 1918an, 1919an, 1920an eta 1923an Almeriak.
Instrukzio Publikoko eta Arte Ederretako ministro izan zen 1918ko martxoaren 2tik martxoaren 22ra bitartean. Urte horretan bertan, Agintaritza ministro izan zen azaroaren 9tik abenduaren 5era bitartean, eta, azkenik, Itsas Armadako ministro izan zen 1922ko abenduaren 7tik 1923ko otsailaren 16ra bitartean, betiere Manuel García Prieto buru zuen kabineteetan. Halaber, Madrilgo alkate izan zen birritan. 1917ko apirilaren 26an izendatu zuten lehen agintaldirako, eta ekainaren 16an ordezkatu zuten; bigarren agintaldia, berriz, 1918ko apirilaren 30ean hasi zen, eta azaroaren 27an Luis Garrido Juaristik ordezkatu zuen.
1923ko otsailaren 17an Espainiaren Marokoko goi komisario izendatu zuten, eta zibilek protektoratuan emandako aginduetako bat izan zen.
La Mañana (1909) egunkaria sortu eta zuzendu zuen, 1908an José Ortega y Gassetek proposatutako Alderdi Liberal Sozialistaren organoa, eta kolaboratzaileen artean Luis de Armiñán, José Téllez eta Eduardo Haro Delage izan zituen. Bere zerbitzuak gogoan, Alfontso XIII.a erregeak Zurgenako markes titulua eman zion bere alaba bakarrari. Madrilgo kale batek bere izena darama.
1928ko apirilaren 22an hil zen, Madrilen.
# Carmine Preziosi

Carmine Preziosi, (Sant'Angelo all'Esca, Campania, 1943ko uztailaren 8a) italiar txirrindulari ohia da, profesionala 1963tik 1972ra.
Garaipenik nabarmenenak, 1965eko Lieja-Bastogne-Lieja klasiko ospetsua eta 1967ko Belgikako Itzulia izan ziren.

## Palmaresa
### Amateurretan

1961
* Membre-Rochefort-eko 2 Egunak
1962
* Étoile hennuyère-ko etapa 1
* Ardenetako Triptikoa eta etapa 1
1963
* Brusela-Opwijk
* Bodson Sari Nagusia
* Flandriako Errondako etapa 1
* Circuit des mineseko 2 etapa
* 3. Flandriako eskualdetako Zirkuituan

### Profesionaletan

1963
* 2. Dunkerqueko Portuko Zirkuituan
* 4. Paris-Toursen
* 5. Iparraldeko Tourrean
1964
* 2. Brusela-Verviersen
* 2. Omloop Mandel-Leie-Schelden
* 2. Lombardiako Giroan
* 9. Paris-Bruselan
* 10. Paris-Toursen
1965
* Genova-Niza
* Brusela-Verviers
* Lieja-Bastogne-Lieja
* 2. Monacoko Sari Nagusian
* 3. Brusela-Ingooigemen
* 6. Flèche Wallonnen
* 7. Flandriako Tourrean
* 7. Gante-Wevelgemen
* 8. Paris-Bruselan
1966
* Sardiniako Giroko etapa 1
* Emiliako Giroa
* 2. Saint-Raphaël Sari Nagusian
* 2. Cannesko Sari Nagusian
* 9. Milan-Turinen
1967
* Belgikako Itzulia eta etapa 1
* Brusela-Verviers
* 2. Tirreno-Adriatikoan
* 3. Pino Cerami Sari Nagusian
* 3. Hannuteko Sari Nagusian
* 4. Laigueglia Sarian
* 5. Campaniako Giroan
1968
* Fréjuseko Sari Nagusia
* 3. Antibesko Sari Nagusian
* 5. Züricheko txapelketan
1972
* 3. Mentongo Sari Nagusian

## Sailkapen orokorra Itzuli Handietan eta Munduko txapelketan

| Lasterketa | 1963 | 1964 | 1965 | 1966 | 1967 | 1968 | 1969 | 1970 | 1971 | 1972 |
| Italiako Giroa | - | - | - | 37. | - | - | - | - | - | - |
| Frantziako Tourra | - | - | - | - | - | - | - | - | - | - |
| Espainiako Vuelta | - | - | - | - | - | - | 56. | UT | - | - |
| Munduko errepideko txapelketa | - | - | - | - | - | - | - | - | - | - |
-: Ez zuen parte hartu UT: Utzi, ez zuen amaitu

## Kanpo estekak

* Carmine Preziosi - ProCyclingStats
* Datuak: Q1117494
* Multimedia: Carmine Preziosi / Q1117494
# Zoran Milanović

Zoran Milanović (Zagreb, 1966ko urriaren 30a) kroaziar politikaria da. Kroaziako presidentea da 2022az geroztik. Aurretik, lehen ministro izan zen 2011tik 2016ra, eta Alderdi Sozial Demokratako presidente 2007tik 2016ra.
Zagrebeko Unibertsitatean zuzenbidea ikasi ondoren, Kanpo Arazoetako Ministerioan hasi zen lanean, eta Kroaziako enbaxadako aholkularia izan zen Europar Batasunean eta NATOn.
2011n hauteskundeak irabazi ondoren, zentroko eta zentro-ezkerreko alderdien koalizio-gobernua zuzendu zuen. Kroazia Europar Batasunean sartzeko prozesua osatu eta sexu bereko bikoteen eskubideak zabaldu zituen.
2000. urtean Kolinda Grabar-Kitarović presidentea garaitu zuen hauteskundeetan eta presidente karguaren zina egin zuen otsailaren 19an. 2025eko presidentetzarako hauteskundeetan garaipena errepikatu zuen.
* Datuak: Q57687
* Multimedia: Zoran Milanović / Q57687
# Jakes Lafitte

Jakes Lafitte (Tolosa, Okzitania, 1947ko irailaren 8a) ingeniari, idazle eta iritzi emailea da. 2018an, Scrabble jokoaren euskarazko bertsioa sortu zuen.

## Biografia

Jakes Lafitte 1947an sortu zen Okzitaniako Tolosan. 1963an lehen aldiz Euskal Herrira joan zen eta geroztik urtero, udako oporrak lehengusuekin pasatzen zituen Baionan. Euskara bere kabuz ikasi zuen. Azken urteetan Liman Perun eta Hego Korean bizi izan da.

## Idazlea

2024ko Durangoko Azokan «Zortzi Pastorala berri» liburua kaleratu zuen Maiatz argitaletxearekin. Lehen zazpi pastoralek Piarres Laffite, Kepa Mendizorrotzakoa, Buenaventura Durruti, Dolores Ibarruri, Nafarroako Katalina Foixekoa, Gisèle Halimi eta Jesus Galindez pertsonaien bizia kontatzen dute. Zortzigarrenak, aldiz, Arabako euskaldunen inguruan idatzi du.
Liburu horren hitzaurrea Jean Louis Davantek egin zuen. Gero, mezu bat bidali zion Lafitteri, esanez ea zergatik ez zuen Txillardegi pastorala egiten. Davantek Donostian hori egiteko eskatu zuen, baina inork ez zuen egin nahi; beraz, Lafittek ondu zuen. Hiru hilabetean idatzi, eta Maiatz aldizkarian argitaratu zuen 2024ko azaroan. Lafittek gertutik ezagutu zituen Txillardegi eta haren bizitza. Donostian estreinatzea gustatuko litzaioke Lafitteri.
* Omenaldia Txillardegiri (Donostia, 2025-01-13)

## Erreferentziak

* ↑ «Scrable jokoaren euskarazko bertsioa sortu du Jakes Lafittek eta salgai da» www.eitb.eus (Noiz kontsultatua: 2019-09-27).
* 1 2 «Jakes Lafitte : «Lanean aritzeko ingelesa, portugesa, gaztelera eta errumaniera ikasi ditut»» info.kazeta.eus (Noiz kontsultatua: 2019-09-27).
* ↑ Lafitte, Jakes. (2024). «'Zortzi pastorala berri'» www.euskadi.eus (Noiz kontsultatua: 2025-01-12).
* ↑ (Gaztelaniaz) «Zortzi pastoral berri : I. tomoa - Casenave-Harigilea, Junes; Coyos, Jean-Baptiste» durangokoazoka.eus (Noiz kontsultatua: 2025-01-12).
* ↑ (Frantsesez) Platero, Laurent. (2023-09-07). «Une rentrée littéraire engagée, aux éditions Maiatz» www.mediabask.eus (Noiz kontsultatua: 2025-01-12).
* ↑ Ibarguren, Sara. (2024-01-12). ««Donostiako lehen pastoralaren egilea izatea plazer bat izango litzateke niretzat»» Irutxuloko Hitza (Noiz kontsultatua: 2025-01-12).

## Kanpo estekak

* Datuak: Q68790512
# Emilio Nsue

Emilio Nsue López (Palma, 1989ko irailaren 30a) futbolari espainiarra da. Mallorkan jokatzen du aurrelari bezala, Espainiako bigarren mailan.
Mallorkako maila ia guztietan jokatu ondoren Castellonera joan zen mailegu moduan 2008an. 2009ko udan errealara joan zen, mallorkak utzita. Igoera lortu ondoren Mallorkara itzuli zen eta han, lehenengo aldiz, liga BBVAn astero jokatzen hasi zen.

## Lorpenak
### Nazioarteko txapelketak

* 2007ko sub-19 europako txapelketa, Austrian.
* 2009ko Mediterranear Jokoak Italian.

## Kanpo estekak

* Jokalariaren informazioa Errealaren webgunean
* Datuak: Q581058
* Multimedia: Emilio Nsue / Q581058
# Diego Forlán

Diego Forlán Corazo (Montevideo, 1979ko maiatzaren 19a) futbolari uruguaitarra, inoizko hoberenetarikoa. Hala Pichichi Saria nola Urrezko Bota birritan eskuratu ditu. Halaber, 2010eko Munduko Futbol Txapelketan jokalari onenaren Urrezko Baloia lortu zuen.

## Ibilbidea
### Taldeka

2003an Premier League irabazi zuen Manchester Unitedekin eta 2010ean bestela UEFA Europa League Club Atlético de Madridekin.

### Selekzioan

Uruguaiko futbol selekzio nazionalarekin 69 partida jokatu eta 29 gol sartu ditu 2002tik 2010eko Munduko Futbol Txapelketa arte.

## Kanpo loturak

* (Ingelesez)Estatistikak FIFAren webgunean
* (Japonieraz) J.League Data Site
* Datuak: Q261534
* Multimedia: Diego Forlán / Q261534
# Xabier Gurutzeta

Xabier Guruzeta Aizpun (Eibar, Gipuzkoa, 1970eko martxoaren 15a) gipuzkoar futbolari ohia da, erdiko atzelari moduan aritzen zena. Bere semeak Gorka Gurutzeta Athleticeko aurrelaria eta Jon Gurutzeta Eibarreko erdilaria dira.

## Kirol ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Sanse | 2.B | 1988/89 | 27 | 0 | 6 | 0 | - | - | - | - | - | - | - | - | 33 | 0 |
| Sanse | 2.B | 1989/90 | 31 | 2 | - | - | - | - | - | - | - | - | - | - | 31 | 2 |
| Sanse | 2.B | 1990/91 | 22 | 2 | - | - | - | - | - | - | - | - | - | - | 22 | 0 |
| Sanse | 2.B | 1991/92 | 24 | 3 | - | - | - | - | - | - | - | - | - | - | 24 | 3 |
| Sanse | Denera | Denera | 104 | 7 | 6 | 0 | - | - | - | - | - | - | - | - | 110 | 7 |
| Real Sociedad | 1. | 1990/91 | 3 | 0 | 0 | 0 | - | - | 2 | 0 | - | - | - | - | 5 | 0 |
| Real Sociedad | 1. | 1991/92 | 15 | 1 | 0 | 0 | - | - | - | - | - | - | - | - | 15 | 1 |
| Real Sociedad | 1. | 1992/93 | 23 | 0 | 2 | 0 | - | - | 1 | 0 | - | - | - | - | 26 | 0 |
| Real Sociedad | 1. | 1993/94 | 13 | 0 | 3 | 0 | - | - | - | - | - | - | - | - | 16 | 0 |
| Real Sociedad | 1. | 1994/95 | 5 | 0 | 1 | 0 | - | - | - | - | - | - | - | - | 6 | 0 |
| Real Sociedad | Denera | Denera | 59 | 1 | 6 | 0 | - | - | 3 | 0 | - | - | - | - | 68 | 1 |
| Alaves | 2. | 1995/96 | 15 | 1 | 3 | 0 | - | - | - | - | - | - | - | - | 18 | 1 |
| Alaves | Denera | Denera | 15 | 1 | 3 | 0 | - | - | - | - | - | - | - | - | 18 | 1 |
| Ourense | 2. | 1996/97 | 35 | 1 | 2 | 0 | - | - | - | - | - | - | - | - | 37 | 1 |
| Ourense | 2. | 1997/98 | 37 | 1 | 2 | 0 | - | - | - | - | - | - | - | - | 39 | 1 |
| Ourense | Denera | Denera | 72 | 2 | 4 | 0 | - | - | - | - | - | - | - | - | 76 | 2 |
| Castellón | 2.B | 1998/99 | 7 | 0 | - | - | - | - | - | - | - | - | - | - | 7 | 0 |
| Castellón | Denera | Denera | 7 | 0 | - | - | - | - | - | - | - | - | - | - | 7 | 0 |
| Eibar | 2. | 1998/99 | 5 | 0 | - | - | - | - | - | - | - | - | - | - | 5 | 0 |
| Eibar | 2. | 1999/00 | 0 | 0 | 1 | 0 | - | - | - | - | | | - | - | 1 | 0 |
| Eibar | Denera | Denera | 5 | 0 | 1 | 0 | - | - | - | - | - | - | - | - | 6 | 0 |
| Ibilbide osoan | Ibilbide osoan | Ibilbide osoan | 262 | 10 | 20 | 0 | - | - | - | - | - | - | - | - | 282 | 10 |

## Erreferentziak

* ↑ Abizena Guruzeta idaztea, euskal herritar horren aukera pertsonala da. Izan ere, Euskaltzaindiak, euskara baturako, Gurutzeta onartu du deitura horren grafiatzat. Ikus Euskal Onomastikaren Datutegia

## Kanpo estekak

* Fitxa
* Fitxa
* Datuak: Q11955209